[{"text_idx": "#000000", "text": "Esperanto-Stacio proponas lokon por kuna agado"}, {"text_idx": "#000001", "text": "Dum UEA malmuntas sian Centran Oficejon, apud Berlino Ralf Fro\u0308hlich starigas novan ejon por Esperanta aktivado. \u201dPor la identeco de nia komunumo ni bezonas ankau\u0306 fizikajn lokojn kie vivas esperantlingva laboretoso\u201d, li diras al Libera Folio. Post kelkaj tagoj oni ludos komputilajn ludojn en la Esperanto-Stacio."}, {"text_idx": "#000003", "text": "Kiam la riparoj pretos, lau\u0306plane post pliaj ses monatoj, en la domo estos kvar log\u0302ejoj por kunlaborantoj, kvin c\u0302ambroj kun propraj banc\u0302ambroj por gastoj, du ejoj por arang\u0302oj kaj kunabora spaco por oficeja laboro."}, {"text_idx": "#000004", "text": "\u2013 La domo estas internacia renkontig\u0302ejo por esperantistoj kaj samtempe regiona kultura centro. G\u0302i j\u0302us estis nomumita kultura centro de la federacia s\u0302tato Brandenburgio kaj pro tio havos subtenon por regiona kulturlaboro dum almenau\u0306 tri jaroj, Ralf Fro\u0308hlich rakontas."}, {"text_idx": "#000005", "text": "Dum la renovigado jam okazis diversaj arang\u0302oj, kaj post la jars\u0302ang\u0302o en la komuna oficeja spaco laboros kaj aktivuloj de la Esperanto-Stacio kaj tiuj de aliaj kulturaj organizaj\u0302oj. Ralf Fro\u0308hlich proponis lokon en la ejo ankau\u0306 al UEA kaj TEJO."}, {"text_idx": "#000009", "text": "\u2013 Samtempe mi estas konvinkita ke por la identeco de nia komunumo ni bezonas ankau\u0306 fizikajn lokojn kie vivas esperantlingva laboretoso, kie eblas kunig\u0302i kaj kune labori kaj kie eblas krei kondic\u0302ojn por retaj aktivaj\u0302oj. La Esperanto-Stacio celas esti vigla loko kaj por kulturo, edukado, libertempado kaj kunlaboro."}, {"text_idx": "#000011", "text": "\u2013 Ni havas multe da spaco kaj nun, kiam estas renovigitaj grandaj partoj de la domo, ni finfine povas uzi la spacon. Estas perfekte por videoludoj, ke ni havas tiujn grandegajn c\u0302ambrojn por ludi, rakontas Ralf Fro\u0308hlich."}, {"text_idx": "#000013", "text": "Kiamaniere oni uzos Esperanton en la ludoj?"}, {"text_idx": "#000026", "text": "\"Eventuale la Asocio povus s\u0302ang\u0302i tion, ke c\u0302io estu publike konsultebla kaj travidebla\""}, {"text_idx": "#000042", "text": "\"Ralf Fro\u0308hlich proponis lokon en la ejo ankau\u0306 al UEA kaj TEJO\""}, {"text_idx": "#000051", "text": "La Esperanto-Stacio trovig\u0302as en ekonomie, turisme kaj kulture viglega regiono. La intereso uzi la konstruaj\u0302on estas grandega de multaj organizoj kaj la registaro fervore subtenas g\u0302ian kulturan funkcion. Nun estas la s\u0302anco por esperantistoj rezervi g\u0302in por siaj bezonoj. Tiel ja faras jam multaj kiel Tanja kaj Chuck per Ludo. Se ne estas emo de esperantistoj, g\u0302i plenig\u0302os je aliaj agadoj."}, {"text_idx": "#000058", "text": "Vers\u0302ajne la viruso c\u0302efrolas en tio, mi ne dubas, sed c\u0302u vi mem ne plu organizos programon estonte, kaj tial volas nun ludoni la domon?"}, {"text_idx": "#000062", "text": "La Esperanto-Stacio estas plene financata de rimedoj de ekster la Esperanto-movado. C\u0302i-jare okazis i.a. la eventoj Fieru!, LingvaFest\u2019, Ludo (videoluda renkontigxo), tri artekspozicioj kaj demokrati-konferenco. La Stacio j\u0302us estis elektita kiel kultura centro de la regiono (konkurence kun 30 kultura centroj) kun plurjara publika subteno. En ekonomie kaj turisme rapidege kreskanta regiono ni ne \u201dbezonas luantojn\u201d kaj certe ne dependas de iuj ebloj de UEA. La misio de la Esperanto-Stacio estas krei lokon por moderna, nuntempa agado kaj fizikan laborejon por esperantistoj kaj aliaj kulturagantoj. Ni invitas Esperanto-organizojn profiti de la plej granda kaj facile atingebla Esperanto-domo de la mondo. Ni interesig\u0302as pri agado kaj projektoj ne pri forluado de oficejoj aux spaco por ekzemple biblioteko. En tau spirito ni volonte kunlaboras kun esperantistoj kaj organizoj kiuj same kiel ni volas rigardi estontecen pli ol pasintecen. Felic\u0302e nia movado estas sufic\u0302e granda por diversspecaj agadoj."}]